Assistant Project Manager position at the National Observatory of Athens
Location: GR, I, Penteli
Department: IAASARS
Salary range: 18000-18000
Employment type: Full-time
Required education: Bachelor's Degree
Function: Project Management

Company profile:
Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης (ΙΑΑΔΕΤ) του Εθνικού Αστεροσκοπείου Αθηνών αποτελείται από 24 ερευνητές, 12 άτομα ως μόνιμο επιστημονικό και τεχνικό προσωπικό, 31 μεταδιδακτορικούς ερευνητές και 13 μεταπτυχιακούς και διδακτορικούς φοιτητές. Οι ερευνητές δραστηριοποιούνται σε θέματα βασικής και εφαρμοσμένης έρευνας σε αστρονομία, αστροφυσική, διαστημικές επιστήμες, παρατήρησης της Γης με μεθόδους δορυφορικής και επίγειας τηλεπισκόπησης, καθώς επίσης και ασύρματων τηλεπικοινωνιών, επεξεργασίας σήματος και της πληροφορικής ως υποστηρικτικών εργαλείων όλων των προηγούμενων. Επίσης, αναπτύσσουμε εξοπλισμό για το 2.3 μ τηλεσκόπιο Αρίσταρχος. Στο έργο του Ινστιτούτου συμπεριλαμβάνεται η συστηματική συλλογή και επεξεργασία μετρήσεων που πραγματοποιούνται στην επιφάνεια της Γης και στο διάστημα και αφορούν την χερσαία και θαλάσσια επιφάνεια της Γης, την ατμόσφαιρα, ιονόσφαιρα και μαγνητόσφαιρα της Γης, τον διαπλανητικό χώρο, τις μαγνητόσφαιρες, ιονόσφαιρες και εξώσφαιρες άλλων πλανητών και την ατμόσφαιρα του Ήλιου. Περισσότερες λεπτομέρειες για το Ινστιτούτο βρίσκονται εδώ: #URL_726ccc6a061e4e51dbd97023410a1a411e88b2947a420bb5ede45228c5a6cc2a#

Job description:
Το Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης του Εθνικού Αστεροσκοπείου Αθηνών προκηρύσσει μια θέση υποστήριξης διαχείρισης έργου στο πλαίσιο του προγράμματος του Ευρωπαϊκού Οργανισμού Διαστήματος "Hubble Catalog of Variables". Οι αρμοδιότητες περιλαμβάνουν την υποστήριξη της οικονομικής και διοικητικής διαχείρισης του προγράμματος, σε στενή συνεργασία με την ομάδα διαχείρισης του έργου. Για περισσότερες πληροφορίες δείτε εδώ:#URL_04de3768412981db33f52f103794f7ce1b9ca4c52fd276b93459a551dc5329bf#

Requirements:
Απαιτούμενα προσόντα είναι: η άριστη γνώση της Αγγλικής γλώσσας, αναπτυγμένη ικανότητα διαπροσωπικής επικοινωνίας, άριστες δεξιότητες προφορικής και γραπτής επικοινωνίας, άριστες αναλυτικές και οργανωτικές δεξιότητες, άριστη γνώση στη χρήση Η/Υ (εφαρμογές Microsoft Office, Internet, κ.α.) καθώς και πτυχίο ανώτατης σχολής (ΑΕΙ) της ημεδαπής ή ανώτερης (ΤΕΙ) σχολής της ημεδαπής ή ισότιμο τίτλος σπουδών Εκπαιδευτικών Ιδρυμάτων της αλλοδαπής κατά προτίμηση Θετικών ή Οικονομικών Επιστημών. Θα θεωρηθεί πλεονέκτημα η προϋπηρεσία και εμπειρία σε διοικητική υποστήριξη και οικονομική διαχείριση, παρακολούθηση και υλοποίηση συγχρηματοδοτούμενων ευρωπαϊκών και εθνικών έργων και προγραμμάτων.Οι ενδιαφερόμενοι καλούνται να υποβάλουν αίτηση στα ελληνικά ή αγγλικά στην επιτροπή HCV (στη διεύθυνση #EMAIL_6bc79166fc79545468e357257ca922b0d99467d46445efcb71770b86d5236ffe#) που να περιλαμβάνει λεπτομερές βιογραφικό σημείωμα και μια επιστολή εκδήλωσης ενδιαφέροντος όπου να περιγράφονται τα προσόντα του υποψηφίου και η προηγούμενη εργασιακή εμπειρία. Το βιογραφικό και η επιστολή υποβάλλονται ως ένα αρχείο pdf που ονομάζεται με το επίθετο και όνομα του υποψηφίου (π.χ. #URL_74b8c1a77b0829c4d02dda5949c8a4eb1bb15c3dd9f41ca8106e6ee3954c87ff#) μέχρι και τις 14 Δεκεμβρίου, 2014. Η ημερομηνία έναρξης αναμένεται στις αρχές του 2015. Η διάρκεια της απασχόλησης θα είναι για 1 χρόνο με δυνατότητα παράτασης έως το τέλος του προγράμματος. Απαιτείται συνεργασία που να συμπίπτει μερικώς με το βασικό ωράριο των υπηρεσιών του Εθνικού Αστεροσκοπείου Αθηνών. Οι μικτές αποδοχές θα ανέρχονται στο ποσό των €18,000, ετησίως. Για περισσότερες πληροφορίες, οι ενδιαφερόμενοι μπορούν να επικοινωνήσουν με τη Δρ. Μπονάνου στο: #EMAIL_6bc79166fc79545468e357257ca922b0d99467d46445efcb71770b86d5236ffe#, #PHONE_234e087159c8583637306f3d8486794c52fb0174409303eeddbba2a7412ea550#.

Benefits: